Artikli analüüsi abimaterjal

**Kokkuvõte** (*summary*) on oma sõnadega artikli põhiideede rääkimine [1]

Kokkuvõtte tegemise **sammud**:

1. loe artikkel läbi, üks peatükk korraga

2. iga peatüki kohta kriipsuta alla selle põhilise idee lause (pealause). Kui artiklit ei saa alla joonida, siis kirjuta see lause paberile või arvutisse

3. kui oled artikli läbi lugenud, siis loe kõik allajoonitud laused

4. oma sõnadega kirjuta üles üks lause, mis kannab põhiideed. Alusta lauset kasutades autori nime ja artikli pealkirja

5. Jätka kokkuvõtte kirjutamist kirjutades teised allajoonitud laused oma sõnadega. Pea meeles, et pead muutma nii lause sõnu kui sõnade järjekorda

6. Ära unusta kasutada siirde- (*transition*) sõnu, et lauseid omavahel siduda. Täpsemalt vt. [1]

7. Tee kindlaks, et kaasad autori ja artikli nime ja kasutad autori tähistust, et anda lugejale teada, et jutt käib ikka sellest, mida autor on öelnud ja mitte sinu isiklikke ideid

8. Loe oma kirjutis läbi. Kas see on sujuv? Kas selles on liiga palju detaile? Mitte piisavalt? Kokkuvõte peab olema nii lühike ja sisutihe kui võimalik

**Autori tähistus**: artikli kokkuvõtet peab alustama öeldes artikli ja selle autori nime. 3 näidist (vaja on tähelepanu pöörata jutumärkidele):

1. In “How the Civil War Began," historian John Jones explains...

2. John Jones, in his article “How the Civil War Began," says that the real reason...

3. "How the Civil War Began," by historian John Jones, describes....

Kokkuvõtte **esimene lause**: koos artikli ja selle autori nimega peab esimene lause olema artikli põhi olemus, asja tuum (*main point*). See peab vastama küsimusele: millest selles artiklis on jutt?

**Ülejäänud** kokkuvõte: ülejäänud kokkuvõte (kirjatöö) peab andma põhjused ja tõendid sellele põhilisele avaldusele (seisukohavõtule). Teiste sõnadega, milline on autori poolt tehtav põhipunkt ja millised on seda toetavad ideed, mida autor kasutab selle tõestamiseks?

Kas autor esitab sellele vastanduvaid ideid ja kui, siis mida autor teeb nende ümber lükkamiseks?

Artikli põhiolemuse (põhilise idee, -väite) **toetamiseks tõendite määratlemisel** leia vastus järgmistele küsimustele [2]:

**teadusliku uurimuse** (*research*) puhul:

1. milline on hüpotees?

2. millistele eelnevatele uurimistulemustele on artikkel üles ehitatud?

3. milline on proov või näide (*sample*)?

4. milline on kasutatud meetod?

5. mida õpiti uurimise läbiviimisel (millised on leiud?)

Artikli puhul, mis **väidab midagi või kajastab hetkesündmusi**: milliseid tõendeid (andmed, uurimistulemused, ajaloolised või majanduslikud trendid, teooriad, arvamused, lood, anekdootilised tõendid) artikli autor pakub keskse väite toetamiseks. Tee artiklis kasutatud spetsiifilistest tõenditest loetelu.

Analüüsi teostaja **järelduste tegemisel** saab vastata järgmistele küsimustele:

1. mida õpiti artikli lugemisel? Tee sellest loetelu.

2. millisel viisil see artikkel seostub teiste artiklitega, mis on loetud, loengutes käsitletuga sellel semestril (kuidas loetud artikkel sarnaneb või erineb teistest loetavatest tükkidest sellel semestril või aruteludest või loengutes käsitletavast)?

3. kas on artiklis leitavad vastused selle dokumendi punktis 2 (artikli üldised ja täpsemad teemad) sõnastatud küsimus(t)ele?

Peale artikli analüüsi mustandi kirjutamist peaks vastama järgmistele küsimustele:

1. kas kokkuvõttes on artikli argumente ja uurimust iseloomustatud korrektselt, ausalt ja objektiivselt?

2. kas sinu analüüsis selgitatakse, kuidas artikli autor on oma põhipunkte spetsiifilise uuringu, andmete, ajalooliste sündmuste, majanduslike trendide, teooriatega jne tõendanud?

3. kas sinu analüüs kirjeldab, kuidas artikkel läheb kokku käsitletava teemaga?

**Kasutatud allikad:**

1. Kearney, V. (25.03.2019). How to Write a Summary, Analysis, and Response Essay Paper With Examples. <https://owlcation.com/academia/How-to-Write-a-Summary-Analysis-and-Response-Essay>

2. Fred Meijer Center for Writing and Michigan Authors. Grand Valley State University. The Article Analysis. <https://www.gvsu.edu/cms4/asset/CC3BFEEB-C364-E1A1-A5390F221AC0FD2D/business_article_analysis_gg_final.pdf>